b"\n_START_ARTICLE_\nIomega Bernoulli Box\n_START_PARAGRAPH_\nLa  Bernoulli Box  (o simplement  Bernoulli ) \xc3\xa9s un dispositiu extra\xc3\xafble d'emmagatzematge massiu dissenyat i comercialitzat per Iomega el 1983. Va ser el seu primer producte popular._NEWLINE_El desenvolupament va comen\xc3\xa7ar el 1980 i els va costar dos anys. El prototip Alpha-10, de 8 polzades i 10 MB de capacitat \xc3\xa9s presentat en 1982_NEWLINE_La unitat gira un disc de Politereftalat d'etil\xc3\xa8 biaxial orientat (boPET) a unes 3.000 revolucions per minut, 1 micr\xc3\xb2metre sobre un cap magn\xc3\xa8tic lectura-escriptura, utilitzant el Principi de Bernoulli. Cada disc est\xc3\xa0 contingut en un cartutx pl\xc3\xa0stic de 136 mm d'ample, 140 mm de llarg i 9 mm de gruix, amb una aparen\xc3\xa7a externa semblant a un disquet de 3,5 polzades. Els discs Bernoulli es van fabricar amb les seg\xc3\xbcents capacitats: 35 MB, 44 MB, 65 MB, 90 MB (finals de la d\xc3\xa8cada de 1980), 105 MB, 150 MB, i en 1994, 230 MB. Hi ha quatre tipus d'unitats, agrupats per la seva m\xc3\xa0xima capacitat de lectura: 44 MB, 90 MB, 150 MB, i 230 MB. La interf\xc3\xadcie \xc3\xa9s habitualment SCSI._NEWLINE_Els discs tenen un interruptor per activar/desactivar la protecci\xc3\xb3 contra escriptura._NEWLINE_Les Bernoulli box originals tenien una capacitat de 5, 10, i 20 MB. Tenien una mida de 210 mm per 275 mm. Les unitats lectograbadoras eren com a unitats internes que podien fixar-se en qualsevol badia de disc de 5,25 polzades, o com a unitats externes amb una o dues lectores en una caixa autocontinguda amb la seva pr\xc3\xb2pia font d'alimentaci\xc3\xb3 connectada l'ordinador host mitjan\xc3\xa7ant un cable extern SCSI._NEWLINE_La Bernoulli Box \xc3\xa9s el precursor directe d'un altre dels productes m\xc3\xa9s populars de Iomega, el Iomega Zip, introdu\xc3\xaft el 1994, que usava una tecnologia similar."